Iktatási szám: 71664-4/2015

#### E L Ő T E R J E S Z T É S

### Szombathely Megyei Jogú Város Közgyűlése

### Gazdasági és Városstratégiai Bizottságának

**2015. decemberi ülésére**

Közművezetékek zöldterületen történő elhelyezésének véleményezése

A közterületek bontás utáni helyreállításáról szóló 3/2008.(IV.1.) sz. önkormányzati rendelet 7.§-a alapján a közművezeték zöldterületen, parkban történő elhelyezéséhez előzetesen a Bizottság véleményét be kell szerezni.

Az elmúlt időszakban a Városüzemeltetési Osztályhoz két ilyen irányú kérelem érkezett be.

**I.**

A **Szombathely, Víztorony utca 4698/1 hrsz-ú ingatlan villamos energia ellátását** az 1. számú melléklet szerinti nyomvonalon kívánják kiépíteni. A megfelelő teljesítményű villamos energia ellátás csak a Víztorony utca déli oldalán található légvezetékes ágról biztosítható. Az ingatlanhoz közelebb eső elektromos hálózat a közvilágítást szolgálja, melyre állandó fogyasztót nem lehet csatlakoztatni, illetve az igényelt teljesítmény nem biztosítható.

**II.**

**Szombathely, 4699/5 hrsz-ú ingatlan (Szent István park) ivóvíz, szennyvíz ellátás.**

Az érintett ingatlant az önkormányzat értékesítette 2014 évben. A pályázati felhívásban szerepelt, hogy az ingatlanra a víz, szennyvíz nincs bekötve, azonban a közelből bevezethető. A tulajdonos elkészíttette a bekötő vezetékek terveit, melynek részletes helyszínrajza az előterjesztés 2. számú melléklete. A megfelelő víznyomást biztosító ivóvíz gerincvezeték a Szent István park Jókai út felöli szélén, azzal párhuzamosan zöld területben halad, erre csatlakozik a tervezett bekötő vezeték. Annak érdekében, hogy az új vezeték építése és üzemeltetése során a zöldterület és a fás szárú növényzet gyökérzónája a lehető legkevésbé sérüljön, a nyomvonal a kavicsozott sétány alatt, a közvilágítási elektromos hálózattal párhuzamosan lett megtervezve. A szennyvíz bekötő vezeték szintén a kavicsozott sétány alatt halad.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

Szombathely, 2015. december …

 /: Lakézi Gábor :/

 osztályvezető

**Határozati javaslat**

… /2015. (XII….) sz. Gazdasági és Városstratégiai Bizottsági határozat

A Gazdasági és Városstratégiai Bizottság a közművezetékek zöldterületen történő elhelyezésének véleményezéséről szóló előterjesztést megtárgyalta és az alábbi döntést hozta:

1. Az előterjesztésben megjelölt Szombathely, Víztorony utca 4698/1 hrsz-ú ingatlan villamos energia ellátása építési munkálatainak elvégzését a tervezett nyomvonalon zöldterületben támogatja, azzal a feltétellel, hogy a közterületek bontás utáni helyreállításáról szóló rendelet alapján az érintett területeket helyre kell állítani és füvesíteni.

**Felelős:** Lakézi Gábor Városüzemeltetési Osztályvezető

**Határidő:** folyamatos

2. Az előterjesztésben megjelölt Szombathely, 4699/5 hrsz-ú ingatlan ivóvíz, szennyvíz ellátás bekötővezetékek építési munkálatainak elvégzését a Szent István park területén a meglévő kavicsozott sétány alatti elvezetéssel támogatja, azzal a feltétellel, hogy a közterületek bontás utáni helyreállításáról szóló rendelet alapján a sétány érintett szakaszát az eredeti állapotnak megfelelően helyre kell állítani.

**Felelős:** Lakézi Gábor Városüzemeltetési Osztályvezető

**Határidő:** folyamatos